# ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ

Ministry of Digital Governance

Digitally signed by Ministry of Digital Governance Date: 2025.03.27

15:24:41 EET

Reason: Location: Athens

ΑΔΑ: 9ΓΤ346ΝΚΠΔ-8ΥΖ



ΓΕΝΙΚΗ ΔΙΕΥΘΥΝΣΗ ΨΗΦΙΑΚΩΝ ΣΥΣΤΗΜΑΤΩΝ, ΥΠΟΔΟΜΩΝ ΚΑΙ ΕΞΕΤΑΣΕΩΝ

ΔΙΕΥΘΥΝΣΗ ΕΞΕΤΑΣΕΩΝ ΚΑΙ ΠΙΣΤΟΠΟΙΗΣΕΩΝ

----

ΤΜΗΜΑ Α’

Ταχ. Δ/νση: Α. ΠΑΠΑΝΔΡΕΟΥ 37 **Μαρούσι, 27 - 03 - 2025**

Τ.Κ. – Πόλη: 151 80 ΜΑΡΟΥΣΙ **Αρ. Πρωτ. Βαθμός Προτερ.**

Ιστοσελίδα: [www.minedu.gov.gr](http://www.minedu.gov.gr/) **Φ.251/ 34058 /Α5 ΕΠΕΙΓΟΝ**

Εmail: [dtsolka@minedu.gov.gr](mailto:dtsolka@minedu.gov.gr)

**ΠΡΟΣ:** 1) Περιφερειακούς Δ/ντές Εκπ/σης

1. Διευθυντές Διευθύνσεων Δ.Ε.
2. Δ/ντές Ημερησίων και Εσπερινών Γεν. Λυκείων & ΕΠΑΛ (δια των Διευθύνσεων Δ.Ε.)

**ΚΟΙΝ.:** Υπουργείο Ναυτιλίας & Νησιωτικής Πολιτικής Αρχηγείο Λιμενικού Σώματος - Ελληνικής Ακτοφυλακής

Κλάδος Β΄ (Ναυτιλίας) - Διεύθυνση Εκπαίδευσης Ναυτικών Τμήμα Β΄

## Email : [dekn@hcg.gr](mailto:dekn@hcg.gr)

**Θέμα:** Προκήρυξη εισαγωγής σπουδαστών/σπουδαστριών στις Ακαδημίες Εμπορικού Ναυτικού Ακαδημαϊκού Έτους 2025-2026.

**Σχετ.:** Η με αριθμ. πρωτ. 2232.1/21786/2025/26-3-2025 προκήρυξη εισαγωγής σπουδαστών/στριών στις ΑΕΝ ακαδημαϊκού έτους 2025-2026 (ΑΔΑ: ΨΗΙΠ4653ΠΩ-ΩΩΟ).

Σας γνωρίζουμε ότι αναρτήθηκε στο διαδίκτυο στην ιστοσελίδα του ΥΝΑΝΠ: [www.ynanp.gr](http://www.ynanp.gr/) η εγκύκλιος προκήρυξης διαγωνισμού εισαγωγής σπουδαστών/στριών στις Ακαδημίες Εμπορικού Ναυτικού ακαδημαϊκού έτους 2025-2026. Οι υποψήφιοι θα πρέπει να ενημερωθούν από το διαδίκτυο σχετικά με τα δικαιολογητικά και τις ημερομηνίες υποβολής τους.

Η υποβολή των αιτήσεων ξεκίνησε από **26-03-2025**. Όλοι οι υποψήφιοι από την **26-03-2025** πρέπει να υποβάλουν αίτηση ηλεκτρονικά ακολουθώντας τις σχετικές οδηγίες του Παραρτήματος Ε΄ της Προκήρυξης Διαγωνισμού. Μετά την ολοκλήρωση της υποβολής της ηλεκτρονικής αίτησης οφείλουν να υποβάλουν σε οποιαδήποτε ΑΕΝ (Παράρτημα Γ΄-εκτός της Α.Ε.Ν./Λακωνίας) κανονικά και πλήρη τα δικαιολογητικά τους, προκειμένου να γίνει αποδεκτή η αίτησή τους.

Η προθεσμία υποβολής των δικαιολογητικών (που θα συνοδεύονται από το αποδεικτικό της αίτησης που υπέβαλαν ηλεκτρονικά στο ΥΝΑΝΠ), λήγει στις **17-04-2025 ημέρα Πέμπτη.**

Για περισσότερες **πληροφορίες** οι ενδιαφερόμενοι μπορούν να απευθύνονται στα τηλέφωνα που αναγράφονται στη σχετική προκήρυξη**.**

Παρακαλούμε η ανακοίνωση αυτή να αποσταλεί στις οικείες Περιφέρειες προς ανάρτηση στον αντίστοιχο πίνακα ανακοινώσεων και να αναρτηθεί στον πίνακα ανακοινώσεων των Διευθύνσεων Δ.Ε. και των Λυκείων, καθώς και στις αντίστοιχες ιστοσελίδες τους, προκειμένου να ενημερωθούν οι μαθητές και οι απόφοιτοι που ενδιαφέρονται για εισαγωγή στις Ακαδημίες Εμπορικού Ναυτικού και να καταθέσουν έγκαιρα τα δικαιολογητικά τους. Εφιστούμε την προσοχή στους Διευθυντές των Λυκείων, ώστε να ενημερώσουν άμεσα τους υποψηφίους με τον πιο πρόσφορο τρόπο, σχετικά με την προκήρυξη.

Διευκρινίζεται ότι, όσοι επιθυμούν να είναι υποψήφιοι για τις Ακαδημίες Εμπορικού Ναυτικού, πρέπει υποχρεωτικά να ακολουθήσουν τις διαδικασίες της προκήρυξης του Υπουργείου Ναυτιλίας και Νησιωτικής Πολιτικής, ανεξάρτητα αν είχαν ή όχι δηλώσει προτίμηση για τις Ακαδημίες Εμπορικού Ναυτικού με την Αίτηση - Δήλωση, την οποία είχαν καταθέσει στο Λύκειο τους.

ΑΔΑ: 9ΓΤ346ΝΚΠΔ-8ΥΖ

## Η ΠΡΟΙΣΤΑΜΕΝΗ ΤΗΣ ΔΙΕΥΘΥΝΣΗΣ

**ΧΡΙΣΤΙΝΑ ΠΑΤΡΟΥ**

ΕΣΩΤΕΡΙΚΗ ΔΙΑΝΟΜΗ:

1. Γραφ. κας Υπουργού
2. Γ. Γ. ΑΒΕΕΑ
3. Γεν. Δ/νση Ψηφιακών Συστημάτων, Υποδομών και Εξετάσεων
4. Δ/νση Εξετάσεων και Πιστοποιήσεων - Τμήμα Α΄, Β΄